12.02.2020 17:22 4020
12.02.2020 13:47 3979
12.02.2020 13:31 4008
11.02.2020 17:33 3977
11.02.2020 17:00 3919
11.02.2020 13:57 3909
10.02.2020 17:43 4010
10.02.2020 15:12 3984
10.02.2020 12:58 4021
06.01.2020 13:13 3463
06.01.2020 12:10 3409
31.12.2019 23:53 3204
30.12.2019 21:00 3181
30.12.2019 15:16 3160
27.12.2019 17:39 3096
27.12.2019 16:35 3100
26.12.2019 17:22 3052
26.12.2019 13:06 3030
26.12.2019 12:54 3010
25.12.2019 14:32 2880
25.12.2019 13:18 2873
25.12.2019 11:44 2850
24.12.2019 20:54 3718
23.12.2019 18:49 3510
23.12.2019 17:05 3513
Популярное
Савели Ҷыҭанаа ашыцмца ақәгаразы иҟаиҵаз аҳәамҭа аҟынтә: ашыц аихырҿиаара акыр еизҳаит
802
14.10.2015 13:47
Ашыцмца аларҵәара аанкылара азы иаҧҵаз акомиссиа аусура алҵшәақәа реихшьаала ҟанаҵеит.
Аҟәа. Октиабр 14. Аҧсныпресс. Ирена Џьопуаҧҳа. “Заанаҵтәи агәаҭарақәа рыла, 5000 гектар инарзынаҧшуа иҟоу Аҧсны еизҳауа ашыц 1/3 ахәҭа аҧхасҭа аиуит. Пицундатәии Шәқәырчатәии аҳәарҧсаррақәеи, Бзыҧтәи аҩхааи иахьаҵанакуа еизҳауа ашыц 80% сынтәа ҩынтә уи аус адулара мҩаҧыргахьеит”, – ҳәа “Аҧсныпресс” акорреспондент диҿцәажәо иҳәеит, Аекологиеи аҧсабара ахьчареи рзы аҳәынҭқарратә Еилакы ахантәаҩы Савели Ҷыҭанаа.
"Ҳара актәи аусдулара иуль мзазы имҩаҧаагеит, аҩбатәи – сентиабр аҩшамҭаз. Убри аан, ахархәара зауз ахимиатә маҭәашьар иаанарҧшуа алҵшәа даара уаргәырҕьаратәы иҟоуп. Уи актәи аетап аҿы иаабеит. Шәқәырчеи Пицундеи рҳәарҧсарҭақәа рҿы ашыц аихырҿиаара акыр еизҳаит. Уи апроцесс иацҵахоит ҳәа агәыҕра сымоуп”, – ҳәа азгәеиҭеит Савели Ҷыҭанаа.
Аҧсны Аҭҵаарадыррақәа Ракадемиа иатәу аекологиа аинстиут аиҳабы Роман Дбар иажәақәа рыла, ашыцмца иарҿиаз аҧхасҭа акыр ишырацәоугьы, аҵарауаа ашыц аиқәырхаразы агәацҧыҳәара аадырҧшуеит. Уи аҧсы ҭаны ишаанхо азы агәыҕра нагӡа рымоуп. “Иақәыз абҕьы шыҧхасҭахазгьы, иҟаз ҭагалантәи аихырҿиаара ари ауникалра злоу аҵиаа аҧсы шҭоу аанарҧшит. Убри инамаданы, ҳара зегьы ҳамчқәеи ҳахшыҩи неилаҵаны хымҧада ашыц еиқәҳархароуп”.
Аҧыза-министр актәи ихаҭыҧуаҩ, акомиссиа ахантәаҩы Шамиль Аӡынба ашыцмца ақәгара азы ауааҧсыра рганахьала ацхыраара аиура даара акыр шаҵанакуа азгәеиҭеит.
Уи, иара убас, иааиуа ашықәс абиуџьет аҵиаа аус адуларазы ахимиатә маҭәашьар ақәҭәараан, рхы иадырхәо атрактор ҿыцқәа раахәара азы иаҭаххо аҧара алагалоуп ҳәа аҳәамҭа ҟаиҵеит.
Шамиль Аӡынба, имҩаҧгоу аусура аҩаӡара ҳаракы шамоу азгәаҭо, иарбоу акциа зхы алазырхәыз зегьы ҭабуп ҳәа реиҳәеит.
Аӡырга
Аинформациатә алахәылаҩцәа
Асаит аҿы икьыԥхьу аматериалқәа рзы азин амазаара, автортә зини, егьырҭ еизырхоу азинқәеи ирызкәу аԥсуеи жәларбжьаратәи азакәанԥҵарала ихьчоуп. Асаит аҿы иҟоу иарбанызаалак аудио, афото, авидео материалқәа рхархәара, уи амазаара азы азин змоу рақәшаҳаҭхарала, мамзаргьы, www.apsnypress.info ахь азхьарԥш аҟаҵарала иҟалар алшоит. Аинтернет аҟны атексттә материалқәа инагӡаны, мамзаргьы хәҭа-хәҭала ахкьыԥхьраан, www.apsnypress.info ахь ихарҭәаау азхьарԥш аҟаҵара хымԥадатәиуп.